Ενδομήτριο σπείραμα

Το ενδομήτριο σπείραμα (IUD) είναι μια μικρή, συσκευή αντισύλληψης,  συχνά σχήματος Τ, που εισάγεται στη μήτρα, συνήθως για την πρόληψη της εγκυμοσύνης. Υπάρχουν δύο τύποι, τα σπειράματα χαλκού και τα ορμονικά σπειράματα. Η αποτελεσματικότητά τους είναι μεγαλύτερη από 99%; με τα σπειράματα χαλκού να έχουν χρόνο ζωής τουλάχιστον 12 έως 15 χρόνια και τα ορμονικά σπειράματα τουλάχιστον 3 έως 8 χρόνια. Μπορούν επίσης να χρησιμοποιηθούν ως μέθοδος επείγουσας αντισύλληψης εντός 5 έως 10 ημερών από τη σεξουαλική επαφή. Το ενδομήτριο σπείραμα αποτελεί μια μορφή αναστρέψιμης αντισύλληψης μακράς διάρκειας (LARC).

Τα σπειράματα χαλκού ενδέχεται να αυξήσουν την εμμηνορροϊκή αιμορραγία ή τον πόνο κατά τους πρώτους έξι μήνες. Μετά τους έξι μήνες, τα ορμονικά σπειράματα μπορεί να μειώσουν την αιμορραγία ή να σταματήσουν εντελώς την εμμηνόρροια.Gabbe, Steven (2012). Obstetrics: Normal and Problem Pregnancies. Elsevier Health Sciences. p. 527. ISBN 9781455733958. Archived from the original on 2016-11-16. Retrieved 2016-02-01. Η δυσμηνόρροια ή η αιμορραγία μπορούν να αντιμετωπιστούν με ΜΣΑΦ. Άλλες πιθανές επιπλοκές περιλαμβάνουν την αποβολή του σπειράματος (3-22%) και τη διάτρηση της μήτρας (~ 0,1%). Μετά την αποβολή, το σπείραμα μπορεί να εισαχθεί εκ νέου. Εφόσον το σπείραμα αφαιρεθεί, ακόμη και μετά από μακροχρόνια χρήση, η γονιμότητα επιστρέφει γρήγορα στο φυσιολογικό.  Στα σπειράματα χαλκού το ποσοστό αποτυχίας βρίσκεται περίπου στο 0,8% ενώ στα ορμονικά σπειράματα (λεβονοργεστρέλη) μεταξύ 0,1% και 0,4% κατά το πρώτο έτος. Η παχυσαρκία δεν επηρεάζει την αποτελεσματικότητα. Αντιθετως, το ποσοστό αποτυχίας των αντισυλληπτικών χαπιών και των ανδρικών προφυλακτικών βρίσκεται περίπου στο 9% και στο 17% με τυπική χρήση.

Τα σπειράματα μπορούν να χρησιμοποιηθούν από εφήβους καθώς και από όσους δεν έχουν αποκτήσει προηγουμένως παιδιά. Δεν επηρεάζουν τον θηλασμό και μπορούν να τοποθετηθούν αμέσως μετά τον τοκετό. Μπορούν επίσης να χρησιμοποιηθούν αμέσως μετά από άμβλωση ή αποβολή. Η τοποθέτηση ενός σπειράματος διαρκεί περίπου 5 λεπτά. Ο κύριος μηχανισμός τους είναι η πρόληψη της γονιμοποίησης, σκοτώνοντας το σπέρμα ή παχαίνοντας τη βλέννα στον τραχήλο της μήτρας.

Τα ενδομήτρια σπειράματα χρονολογούνται ως μέθοδος αντισύλληψης από τον 19ο αιώνα. Η χρήση στις Ηνωμένες Πολιτείες αυξήθηκε από <1% το 1995, σε 6% στις αρχές της δεκαετίας του 2010 και σε 14% το 2016. Οι γυναίκες επαγγελματίες υγείας στον τομέα του οικογενειακού προγραμματισμού επιλέγουν τις μεθόδους LARC πιο συχνά (42%) από το ευρύ κοινό (12%). Και αυτές οι μέθοδοι έχουν ως αποτέλεσμα τη μέγιστη ικανοποίηση μεταξύ των χρηστριών. Ένα παλαιότερο μοντέλο, γνωστό ως ασπίδα Dalkon, συνδέθηκε με αυξημένο κίνδυνο φλεγμονώδους νόσου της πυέλου (PID). Ωστόσο, τα σύγχρονα μοντέλα δεν αυξάνουν τον κίνδυνο PID σε γυναίκες χωρίς σεξουαλικώς μεταδιδόμενες λοιμώξεις κατά τη στιγμή της εισαγωγής. Στον Καναδά, από το 2021 το σπείραμα χαλκού κοστίζει περίπου 80 δολάρια Καναδά (CAD) ενώ το ορμονικό κοστίζει περίπου 350 CAD.

 Αναφορές 

Category:Translated from MDWiki